गौरवपथ का शिलान्यास, ढाई करोड़ खर्च होंगे
आमेट। नगरके श्री हीरालाल देवपुरा राजकीय महाविद्यालय के बाहर रविवार को सांसद हरिओमसिंह राठौड़, विधायक सुरेंद्रसिंह राठौड़ और नगरपालिका चेयरमेन नबंदादेवी बागवान ने गौरवपथ का शिलान्यास किया। गौरवपथ कॉलेज से वीरपत्ता सर्कल तक बनेगा और इसके निर्माण में 2 करोड़ 50 लाख रुपए खर्च होंगे। समारोह में विधायक सुरेंद्रसिंह ने कहा की राज्य सरकार विधानसभा की समस्त पंचायतों में भी एक करोड़ से अधिक के गौरव पथ बनाए गए तथा शेष सभी सड़कों की स्वीकृति सरकार ने दे दी हैं। आगामी बजट मे करीब 100 करोड़ की मांग को मंजूरी मिलने की पूरी उम्मीद हैं। विधायक ने नगर के पोबाग से लेकर नवा खेड़ा गोपालपुरा के लिए 70 लाख की लागत के रोड बनाने की घोषणा की। समारोह में सांसद राठौड़ ने केंद्र सरकार जनहित योजनाओं के बारे में बताया और भविष्य मे ब्रॉडगेज के बाद जिले को मिलने वाले विभिन्न सुविधाओं की जानकारी दी।
इस दौरान पालिका आयुक्त गोपालसिंह राठौड़, पूर्व भाजपा जिलाध्यक्ष प्रतापसिंह मेहता, पालिका उपाध्यक्ष हेमलता तलेसरा, ग्रामीण मंडल अध्यक्ष हजारीलाल कुमावत, हरिसिंह राव, भरत बागवान, राजेंद्र लौहार, प्रवीण मेवाड़ा, गोपीलाल लौहार सहित बड़ी संख्या में नगर ग्रामीण मौजूद थे।
आमेट. समारोहमें मौजूद अतिथि (ऊपर)। शिलान्यास करते सांसद विधायक।
hin_Deva hin_Deva bho_Deva bho_Deva